Anand Babla

Anand Babla (1954 - 22 December 2008), Fiji ke ek Hindustani politician rahaa, jon ki 1992 se 2006 talak Fiji ke House of Representatives me Tavua Indian Communal Constituency ke member rahaa. Uu Fiji Labour Party (FLP) ke Tavua  branch ke secretary bhi rahaa. 

Uu pahila dafe 1992 me, Fiji Labour Party ke taraf se, House of Representatives me chuna gais rahaa. Iske baad uu 1994, 1997, 2001 aur  2006 me wahi constituency se jiitis. 

19 May 2000 me, uske People's Coalition Government (jiske Mahendra Chaudhry leader rahaa) ke 42 aur member log ke saathe George Speight aur uske rebel Republic of Fiji Military Forces (RFMF) ke Counter Revolutionary Warfare Unit ke soldier log pakarr ke hostage banae linn rahaa. Uske 21 May 2000 ke chhorraa gais jab uu ek kaagaj pe sign kar ke Parliament me aapan seat se resign kar diis.

Babla ek ganna ke kisan aur National Farmers Union ke tavua branch ke secretaty rahaa aur Balata primary aur high school ke manager bhi rahaa.

Babla ke maut, ek lamba bemaari ke kaaran, 22 December 2008 ke Chennai, India  me bhais jahaan pe uu ilaaj ke khatir gais rahaa Uu aapan pichchhe aapan aurat aur tiin larrkan ke chhorr gais hae.Former Labour Parliamentarian Passes Away

 References 

Category:Tavua ke log
Category:Fiji ke House of Representatives ke member
Category:Fiji Labour Party ke member
Category:Fiji ke Hindustani log